**Poročilo o Erazmus seminarju »Učenci s posebnimi potrebami v inkluzivnem izobraževanju in italijanski model inkluzije otrok s posebnim potrebami«**

Od 12.2. do 18.2. sem bila na Erazmus seminarju v Palermu na Siciliji.

Prvo srečanje smo imeli v nedeljo 18.2. ob12.30. Spoznali smo se z udeleženci seminarja:

4 Francozi, 2 Srbkinji, 2 Litvanki,2 Slovenki, 4 Poljakinje, 1 Nemka.

Sledila je predstavitev šol udeležencev seminarja. Prihajali smo z zelo različnih področji od univerze na Poljskem, osnovnih šol, srednih šol in CIRIUS Vipava.

Sledila je predstavitev šolskega sistema Italije. Predstavil so nam prednosti inkluzije, slabosti segregaciji. Nato smo se pogovorili o inkluziji otrok s posebnimi potrebami po Evropi. Ugotovila sem, da je Slovenski model dober in sodoben.

Predstavili so nam personaliziran didaktični načrt in letni delavni plan, ki ga naredi ravnatelj s skupino sodelavcev in velja za določeno šolo za celo šolsko leto. V naslednjem dnevu smo obiskali srednjo jezikovno šolo v Palermu in spoznali kako vključujejo učence s posebnimi potrebami v razred.

V Italiji imajo tri kategorije učencev s posebnimi potrebami vključenih v razred. Prva skupina so učenci z težjimi in težkimi motnjami. Sledijo posebnemu programu in imajo v razredu dodatnega učitelja, ki skrbi za celoten razred in ne samo za učenca s posebnimi potrebami. Za takega učenca ustvarijo tim in naredijo individualiziran program. Druga skupina so učenci z disleksijo, ADHD in drugimi učnimi težavami. V takem razredu ni dodatnega učitelja in IP ni obvezen. Tretja skupina so učenci migranti, z nižjim socialni statusom.., tudi za te ni dodatnega učitelja in IP ni obvezen. Na Siciliji imajo zelo veliko priseljenih otrok z nepoznavanjem italijanskega jezika.

Naslednji dan smo spregovorili o metodah, in jih uporabljajo učitelji pri vključevanju učencev v pouk. Ugotovila sem, da so precej podobne našim. Pogovorili smo se o sodelovanju učitelja in dodatnega učitelja v razredu. Njuna vloga je enakovredna.

Obiskali smo Osnovno šolo v Palermu in se pogovorili z učitelji o vključevanju otrok s posebnimi potrebami v pouk. Opazili smo veliko število priseljenih učencev, ki še ne poznajo jezika. Poudarili so sodelovanje s starši, ki veliko pomeni za napredovanje učenca.

Spregovorili smo tudi o delu s starši, ki je nadvse pomembno.

Razmišljali smo o tem kako lahko izboljšamo inkluzijo učencev v naši državah.

Mislim, da naš sistem inkluzije v redne šole in delnega vključevanja otrok s težkimi motnjami v zavodske kapacitete ni slab in bi se lahko predstavil kot vzorčni model za druge države.

Seminar je bil dobro izpeljan, organizacija odlična, predavanja so bila na visokem nivoju, obiski šol zelo dobri. Vendar lahko povem, da nisem dobila kakšnih bistvenih novih informacij in znanj o otrocih s posebnimi potrebami. Podrobno sem spoznala italijanski model inkluzije.

Spoznali smo vse pomembne kulturne znamenitosti v kraju in seveda kulinariko.

Glavno mesto Sicilije, Palermo, v preteklosti imenovan tudi Ponurmus, daje sloves velikega pristaniškega mesta, ki se je ohranil vse do danes. Mesto je polno zgodovinskih lepot in bogate dediščine, ki jih delita dve glavni ulici, ki se sekata v Quattro Canti, ki velja za središče mesta.

Palermo se lahko pohvali z 2700 leti obstoja in je najpomembnejša zapuščina tako Arabcev, kot Špancev in Normanov. Prebivalstvo je multietnično, ravno tako cel otok Sicilija in to vse zaradi njenega geografskega položaja.

Na Siciliji nikakor ne smete zamuditi barvitih tržnic, med katerimi so zagotovo najbolj slikovite tiste z morskimi dobrotami. Med njimi je najbolj znana Vucciria v Palermu, ki slovi predvsem po gneči in hrupu. Še ena priljubljena je tržnica Ballaro, živahna in barvita tržnica, kjer donijo vzkliki različnih prodajalcev, ki vas vabijo k nakupom.

Glavna znamenitost v mestu je katedrala, Normanska palača, Teatro Massimo, trg La Martorana…

Omeniti pa moram tudi neprijetno plat Palerma, to so smeti po celem mestu. Okrog glavnih znamenitosti je počiščeno, ulice izven centra pa so polne smeti.

Obiskali smo tudi lepo, malo ribiško mesto Cefalu in tam preživeli zelo prijetno popoldne.

Zadnji večer smo imeli zaključno evalvacijo in poslovilno večerjo in tako prijetno zaključili bivanje v Palermu. Skupina udeležencev je bila zelo prijetna, sodelovalna in ustvarjalna.

Pivka, 12.3.2223 Dragica Gerželj Marinšek